CELEX: 62008TN0058
Language: lv
Date: 2008-02-08 00:00:00
Title: Lieta T-58/08 P: Apelācija, ko 2008. gada 8. februārī ierosinājusi Eiropas Kopienu Komisija par Civildienesta tiesas 2007. gada 27. novembra spriedumu lietā F-122/06 Roodhuijzen /Komisija

12.4.2008   
            
            
               LV
            
            
               Eiropas Savienības Oficiālais Vēstnesis
            
            
               C 92/38
            
         Apelācija, ko 2008. gada 8. februārī ierosinājusi Eiropas Kopienu Komisija par Civildienesta tiesas 2007. gada 27. novembra spriedumu lietā F-122/06 Roodhuijzen/Komisija
   (Lieta T-58/08 P)
   (2008/C 92/77)
   Tiesvedības valoda — franču
   Lietas dalībnieki
   
      Apelācijas sūdzības iesniedzēja: Eiropas Kopienu Komisija (pārstāvji — J. Currall un D. Martin)
   
      Pretējā puse procesā: Anton Pieter Roodhuijzen, Luksemburga (Luksemburgas Lielhercogiste)
   Apelācijas sūdzības iesniedzējas prasījumi
   
               —
            
            
               atcelt Civildienesta tiesas 2007. gada 27. novembra spriedumu lietā F-122/06 Roodhuijzen/Komisija;
            
         
               —
            
            
               noraidīt Roodhuijzen kunga prasību;
            
         
               —
            
            
               piespriest katram lietas dalībniekam pašam segt savus tiesāšanās izdevumus saistībā ar tiesvedību šajā instancē un tiesvedību Civildienesta tiesā.
            
         Pamati un galvenie argumenti
   Ar šo apelācijas sūdzību Komisija lūdz atcelt Civildienesta tiesas 2007. gada 27. novembra spriedumu lietā F-122/06 Roodhuijzen/Komisija, ar kuru atcelts Komisijas lēmums, ar ko tā neatzīst prasītāja partnerattiecības, kas nav laulība, saistībā ar dalību Eiropas Kopienu kopīgajā veselības apdrošināšanas sistēmā.
   Savas apelācijas sūdzības pamatojumam Komisija izvirza trīs pamatus.
   Ar pirmo pamatu Komisija norāda, ka Civildienesta tiesa ultra vires, pārkāpjot Civildienesta noteikumu VII pielikuma 1. panta 2. punktu un nediskriminācijas principu, ir atzinusi, ka jānoraida prasītāja argumenti šajā sakarā un tos aizstājusi ar savējiem, Komisijai pat neļaujot uz tiem atbildēt, un tādējādi pārkāpusi tās tiesības uz aizstāvību.
   Otrais pamats ir saistīts ar iespējamu tiesību kļūdu, interpretējot Civildienesta noteikumu VII pielikuma 1. panta 2. punktā ietverto jēdzienu “partnerattiecības”, saskaņā ar kuru ierēdņa partnerim tiek dotas tiesības piedalīties kopīgajā veselības apdrošināšanas sistēmā.
   Trešais pamats, kurš izvirzīts pakārtoti, ir saistīts ar kļūdainu nediskriminācijas principa interpretāciju.